Keywords

Summary

Keywords Približevanje zakonodaj – Postopki za oddajo javnih naročil gradenj, blaga in storitev –Direktiva 2004/18 – Oddaja naročil – Razlogi za izključitev iz sodelovanja pri oddaji naročila – Diskrecijska pravica držav članic – Neizpolnitev obveznosti v zvezi s plačilom prispevkov za socialno varnost – Dopustnost – Pogoji (člena 49 PDEU in 56 PDEU; Direktiva Evropskega parlamenta in Sveta 2004/18, člen 45(2)) Summary Člena 49 PDEU in 56 PDEU ter načelo sorazmernosti je treba razlagati tako, da ne nasprotujejo nacionalni ureditvi, ki glede javnih naročil gradenj, katerih vrednost je nižja od praga, določenega v členu 7(c) Direktive 2004/18/ES o usklajevanju postopkov za oddajo javnih naročil gradenj, blaga in storitev, kakor je bila spremenjena z Uredbo št. 1177/2009, naročnike zavezuje, da iz postopka oddaje takega naročila izključijo ponudnika, ki je odgovoren za kršitev v zvezi s plačilom prispevkov za socialno varnost, če je odstopanje med dolgovanimi zneski in plačanimi zneski višje od 100 EUR in presega 5 % dolgovanih zneskov. Čeprav taka nacionalna določba, ki lahko prepreči sodelovanje naročnikov v postopku javnega naročila, ki ima določen čezmejni interes, pomeni omejitev v smislu členov 49 PDEU in 56 PDEU, jo je namreč mogoče upravičiti, če uresničuje legitimen cilj v splošnem interesu in če spoštuje načelo sorazmernosti. Za dosego tega legitimnega cilja je pomembna navedba o zanesljivosti, vestnosti in resnosti gospodarskega subjekta glede spoštovanja svojih pravnih in socialnih obveznosti. Poleg tega je taka navedba v skladu z načelom sorazmernosti, ker določitev določenega praga za izključitev iz sodelovanja pri javnih naročilih, kot je tisti, ki ga določa zadevna nacionalna ureditev, temelji na objektivnih, nediskriminatornih in vnaprej znanih merilih. Ta merila namreč ne zagotavljajo le enakega obravnavanja ponudnikov, ampak tudi pravno varnost, ki je načelo, katerega spoštovanje predstavlja pogoj za sorazmernost omejevalnega ukrepa. Nazadnje, glede ravni navedenega praga izključitve, člen 45(2) Direktive 2004/18 ne določa enotno uporabo razlogov za izključitev in državam članicam daje pravico, da omilijo merila, določena v tej določbi, ali jih opredelijo prožneje. Člen 45(2)(e) Direktive 2004/18 pa državam članicam omogoča, da iz sodelovanja v postopku javnega naročila izključijo vsak gospodarski subjekt, ki ne izpolnjuje svojih obveznosti v zvezi s plačilom prispevkov socialne varnosti, ne da bi bil določen kakršen koli minimalni znesek neplačanih prispevkov. (Glej točke od 30 do 37, 39, 41 in izrek.)

Zadeva C‑358/12

Consorzio Stabile Libor Lavori Pubblici

proti

Comune di Milano

(Predlog za sprejetje predhodne odločbe, ki ga je vložilo Tribunale amministrativo regionale per la Lombardia)

„Predhodno odločanje — Javna naročila — Naročila, ki ne dosegajo praga, določenega z Direktivo 2004/18/ES — Člena 49 PDEU in 56 PDEU — Načelo sorazmernosti — Pogoji za izključitev iz postopka oddaje naročil — Merila za priznanje sposobnosti v zvezi z osebnim položajem ponudnika — Obveznosti v zvezi s plačili prispevkov za socialno varnost — Pojem ‚huda kršitev‘ — Odstopanje med dolgovanimi in plačanimi zneski, ki je višje od 100 EUR in presega 5 % dolgovanih zneskov“

Povzetek – Sodba Sodišča (deseti senat) z dne 10. julija 2014

Približevanje zakonodaj – Postopki za oddajo javnih naročil gradenj, blaga in storitev – Direktiva 2004/18 – Oddaja naročil – Razlogi za izključitev iz sodelovanja pri oddaji naročila – Diskrecijska pravica držav članic – Neizpolnitev obveznosti v zvezi s plačilom prispevkov za socialno varnost – Dopustnost – Pogoji

(člena 49 PDEU in 56 PDEU; Direktiva Evropskega parlamenta in Sveta 2004/18, člen 45(2))

Člena 49 PDEU in 56 PDEU ter načelo sorazmernosti je treba razlagati tako, da ne nasprotujejo nacionalni ureditvi, ki glede javnih naročil gradenj, katerih vrednost je nižja od praga, določenega v členu 7(c) Direktive 2004/18/ES o usklajevanju postopkov za oddajo javnih naročil gradenj, blaga in storitev, kakor je bila spremenjena z Uredbo št. 1177/2009, naročnike zavezuje, da iz postopka oddaje takega naročila izključijo ponudnika, ki je odgovoren za kršitev v zvezi s plačilom prispevkov za socialno varnost, če je odstopanje med dolgovanimi zneski in plačanimi zneski višje od 100 EUR in presega 5 % dolgovanih zneskov.

Čeprav taka nacionalna določba, ki lahko prepreči sodelovanje naročnikov v postopku javnega naročila, ki ima določen čezmejni interes, pomeni omejitev v smislu členov 49 PDEU in 56 PDEU, jo je namreč mogoče upravičiti, če uresničuje legitimen cilj v splošnem interesu in če spoštuje načelo sorazmernosti. Za dosego tega legitimnega cilja je pomembna navedba o zanesljivosti, vestnosti in resnosti gospodarskega subjekta glede spoštovanja svojih pravnih in socialnih obveznosti. Poleg tega je taka navedba v skladu z načelom sorazmernosti, ker določitev določenega praga za izključitev iz sodelovanja pri javnih naročilih, kot je tisti, ki ga določa zadevna nacionalna ureditev, temelji na objektivnih, nediskriminatornih in vnaprej znanih merilih. Ta merila namreč ne zagotavljajo le enakega obravnavanja ponudnikov, ampak tudi pravno varnost, ki je načelo, katerega spoštovanje predstavlja pogoj za sorazmernost omejevalnega ukrepa.

Nazadnje, glede ravni navedenega praga izključitve, člen 45(2) Direktive 2004/18 ne določa enotno uporabo razlogov za izključitev in državam članicam daje pravico, da omilijo merila, določena v tej določbi, ali jih opredelijo prožneje. Člen 45(2)(e) Direktive 2004/18 pa državam članicam omogoča, da iz sodelovanja v postopku javnega naročila izključijo vsak gospodarski subjekt, ki ne izpolnjuje svojih obveznosti v zvezi s plačilom prispevkov socialne varnosti, ne da bi bil določen kakršen koli minimalni znesek neplačanih prispevkov.

(Glej točke od 30 do 37, 39, 41 in izrek.)